CELEX: 32015R0050
Language: lt
Date: 2015-01-14 00:00:00
Title: 2015 m. sausio 14 d. Komisijos įgyvendinimo reglamentas (ES) 2015/50, kuriuo dėl naujų Sąjungos tarifinių kvotų šokoladui, konditerijos gaminiams iš cukraus ir sausainiams nustatymo pagal GATT iš dalies keičiamas Tarybos reglamento (EB) Nr. 32/2000 I priedas

15.1.2015   
            
            
               LT
            
            
               Europos Sąjungos oficialusis leidinys
            
            
               L 9/20
            
         KOMISIJOS ĮGYVENDINIMO REGLAMENTAS (ES) 2015/50
   2015 m. sausio 14 d.
   kuriuo dėl naujų Sąjungos tarifinių kvotų šokoladui, konditerijos gaminiams iš cukraus ir sausainiams nustatymo pagal GATT iš dalies keičiamas Tarybos reglamento (EB) Nr. 32/2000 I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 17 d. Tarybos reglamentą (EB) Nr. 32/2000, atidarantį ir numatantį Bendrijos tarifinių kvotų, priimtų GATT rėmuose bei tam tikrų kitų Bendrijos tarifinių kvotų administravimą, ir nustatantį išsamias kvotų pritaikymo taisykles bei panaikinantį Tarybos reglamentą (EB) Nr. 1808/95 (1), ypač į jo 9 straipsnio 1 dalies b punkto pirmą įtrauką,
   kadangi:
   
               (1)
            
            
               Reglamentu (EB) Nr. 32/2000 leista naudoti pagal GATT nustatytas Sąjungos tarifines kvotas, taikytinas chronologine tvarka pagal muitinės deklaracijų priėmimo datas, ir numatytas tų kvotų administravimas;
            
         
               (2)
            
            
               Sprendimu 2014/116/ES (2) Taryba pritarė Europos Sąjungos ir Kinijos Liaudies Respublikos susitarimui pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą;
            
         
               (3)
            
            
               Susitarime pasikeičiant laiškais numatytos naujos metinės šokolado, konditerijos gaminių iš cukraus ir sausainių tarifinės kvotos. Siekiant taikyti tas naujas metines tarifines kvotas, būtina iš dalies pakeisti Reglamentą (EB) Nr. 32/2000;
            
         
               (4)
            
            
               kadangi Susitarimas pasikeičiant laiškais įsigaliojo 2014 m. liepos 1 d., atitinkama šio reglamento dalis turėtų būti taikoma nuo tos pačios dienos;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 32/2000 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 5, 2000 1 8, p. 1.
   
      (2)  2014 m. sausio 28 d. Tarybos sprendimas 2014/116/ES dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo (OL L 64, 2014 3 4, p. 1).
   
      PRIEDAS
      Į Reglamento (EB) Nr. 32/2000 I priedo lentelę įterpiamos šios eilutės:
      
         
                     „09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Šokoladas
                  
                  
                     Nuo liepos 1 d. iki birželio 30 d.
                  
                  
                     2 026 tonos
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Konditerijos gaminiai iš cukraus (įskaitant baltąjį šokoladą), neturintys kakavos
                  
                  
                     Nuo liepos 1 d. iki birželio 30 d.
                  
                  
                     2 289 tonos
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Kiti, išskyrus duoninius traškučius, meduolius su imbiero priedais ir panašius produktus, saldžius sausainius, vaflius ir sausblynius, džiūvėsius, kepintos duonos arba pyrago riekeles ir panašius kepintus produktus
                  
                  
                     Nuo liepos 1 d. iki birželio 30 d.
                  
                  
                     409 tonos
                  
                  
                     40“